Document ID: /roh_data/filtered/fineweb-2-filterrobots_roh.jsonl.gz/64935

Andri Ragettli è vegnì terz en la penultima concurrenza da slopestyle a Tignes en Frantscha. Gia tar il campiunadi mundial da l'entschatta mars en Georgia era il skiunz da freestyle da Flem sa classà sin plazza trais ed uschia gudagnà bronz.
Tar las dunnas è la grischuna Giulia Tanno vegnida 6avla. Gudagnà la concurrenza ha la Fribourgaisa Mathile Gremaud, quai avant sia collega da team svizra Sara Höflin. Il final da la stagiun en il Slopestyle è proxima sonda sin il Corvatsch en l'Engaidin'Ota.